**ΕΛΛΗΝΙΚΗ ΔΗΜΟΚΡΑΤΙΑ**

**ΕΙΡΗΝΟΔΙΚΕΙΟ ΙΛΙΟΥ**

 **Αριθμός Πράξης 17 /2019**

**ΘΕΜΑ:**«***ΑΝΑΚΟΙΝΩΣΗ – ΕΝΗΜΕΡΩΣΗ*:** Σχετικά με τη με αριθμό 39979/27.06.2019 εγκύκλιο του Υπουργού Δικαιοσύνης περί αναστολής των εργασιών των Δικαστηρίων λόγω της διεξαγωγής των βουλευτικών εκλογών *της 7ης Ιουλίου 2019* κατά το χρονικό διάστημα από 03 έως και 10 Ιουλίου του έτους 2019.

Σας γνωστοποιούμε ότι:

1) Oι αιτήσεις χορήγησης προσωρινών διαταγών ρύθμισης οφειλών υπερχρεωμένων φυσικών προσώπων του ν. 3869/2010 που έχουν προσδιοριστεί να συζητηθούν στο κατάστημα του Ειρηνοδικείου Ιλίου εντός του χρονικού διαστήματος κατά το οποίο έχουν ανασταλεί οι εργασίες των Δικαστηρίων σύμφωνα με την ανωτέρω αναφερόμενη απόφαση (βλ. ανωτέρω σχετικό έγγραφο), **θα συζητηθούν κανονικά κατά την ανωτέρω ήδη προσδιορισθείσα ημέρα και ώρα** λόγω του επείγοντος χαρακτήρα αυτών.

2) Η προθεσμία κατάθεσης προτάσεων και προσθήκης – αντίκρουσης ( 100 ημέρες και 115 ημέρες αντίστοιχα ) για τις υποθέσεις που η προθεσμία κατάθεσης αυτών λήγει κατά το διάστημα από 03-7-2019 έως και 10-07-2019 παρατείνεται μέχρι και την 12-07-2019 και επομένως όλες οι ως άνω υποθέσεις κλείνουν στις 12-07-2019 ημέρα Παρασκευή.

 3) Για όσες υποθέσεις συζητηθούν έως και την 02-07-2019 και δεν έχει συμπληρωθεί το τριήμερο ή το 8ήμερο της προθεσμίας κλεισίματος των φακέλων παρατείνεται το κλείσιμο τις αντίστοιχες εργάσιμες ημέρες αρχής γενομένης από την 11-07-2019.

 4) Θα γίνεται δεκτή η κατάθεση αποκλειστικά και μόνο, όσων ενδίκων μέσων η καταληκτική ημερομηνία λαμβάνει χώρα κατά το διάστημα αναστολής των εργασιών.

 5) Κατάθεση δικογράφων στο χρονικό διάστημα της αναστολής των εργασιών θα γίνει μόνο στην περίπτωση παραγραφής και κατόπιν εγκρίσεως μας.

Παρακαλούμε για τις άμεσες ενέργειές σας (π.χ. με ανάρτηση στην επίσημη ιστοσελίδα του Δ.Σ.Α. ή σε πίνακα ανακοινώσεων, κ.λ.π.), προκειμένου να ενημερωθούν έγκαιρα οι σχετικά ενδιαφερόμενοι (εντολείς, πληρεξούσιοι δικηγόροι αιτούντων, πληρεξούσιοι δικηγόροι καθ’ ων – πιστωτών, κλπ).

 Ίλιον 28 Ιουνίου 2019

  **Ο Προϊστάμενος του Ειρηνοδικείου Ιλίου**

 Ειρηνοδίκης Χρήστος Καραγιαννίδης